《华林园早梅》
唐代·郑述诚

晓日东楼路，林端见早梅。独凌寒气发，不逐众花开。

素彩风前艳，韶光雪后催。蕊香沾紫陌，枝亚拂青苔。

止渴曾为用，和羹旧有才。含情欲攀折，瞻望几裴回。

作者简介：曾应进士试。代宗大历初在湖州，与卢幼平、皎然等联唱。生卒年、籍贯皆不详。。事迹散见皎然等《秋日卢郎中使君幼平泛舟联句》、《文苑英华》卷一八八。《全唐诗》存诗1首、联句1首。